
Ufo-ballonerne huserer på aftenhimlen 

Af Ole Hermingsen 

Mange indberetninger og fotos til Skandinavisk UFO Information på www.ufo.dk om små lys på 
himlen over Danmark. 

Det varme vejr og især pinsedagene satte som ventet sit præg i indberetninger om små orange lys på himlen. Det er 
små varmluftballoner af rispapir med et brændende materiale forneden til opdrift, der sendes op over hele landet, der 
sætter gang i de mystiske oplevelser hos andre mennesker, der befinder sig et stykke væk og om aftenen i halvmørke 
ikke umiddelbart kan se, hvad det er for nogle lys på himlen. 

Skikken med ballonopsendelserne er importeret fra Østen, hvor de bl.a. anvendes i forbindelse med religiøse 
festligheder. 

Herhjemme bruges de efterhånden i stor stil i forbindelse med bryllupper og udendørs arrangementer, og man ser en 
enkelt eller helt op til måske 50 balloner blive opsendt og blive til et fantastisk lysende skue på aftenhimlen. 
Opsendelserne sker ofte i weekender eller på aftener med ret pænt vejr. 

SUFOI's Fotoafdeling gennemser og analyserer alle indsendte fotos og videoer af ejendommelige ting på himlen og 
forsøger at vurdere, hvad der i de enkelte optagelser er tale om. 

Her i forsommeren dominerer ballonerne i høj grad statistikken, og i forbindelse med Sankt Hans Aften vil der helt 
sikkert blive ekstra meget at se til for SUFOI's Fotoafdeling, hvoraf de fleste henvendelser givet vil skyldes de populære 
små varmluftballoner. 

Her følger nogle af de se nest ind k omne fotosager med b aggrund i varmluft balloner._ 





Øverst ses et af de modtagne 
fotos med 4 små 
orange/rødlige aftegninger i en 
lidt rystet optagelse. 
Tv. ses en udsnitsforstørrelse 
af det skarpeste foto. 
Herover ses til sammenligning 
et foto af en lille varmluftballon 
taget ved Brande 9. april 2009. 




En 46-årig kvinde fra Fyn beretter om sin oplevelse: 

„Kl. ca. 02.15 d. 3/4 2011 gik jeg ud til min bil, da jeg skulle hente min søn fra byen i Otterup. Da jeg kiggede op mod 
stjernehimlen så jeg 4 runde lysende kugler komme glidende over himlen med en konstant fart. De nærmede sig 
hurtigt og bevægede sig direkte hen over mit hus med en vis afstand fra hinanden. 
Jeg forsøgte at tage nogle billeder med min nye mobiltelefon. Jeg tænkte: hvad er det mon, er det store fugle der er 
selvlysende, eller hvad kan det være. Jeg lyttede om jeg evt. kunne høre noget, men der var fuldstændig stille i natten. 
Jeg fulgte dem med øjnene til de var væk bag mit hustag. 

Da jeg kiggede tilbage, så jeg, at der kom 3 nye lyskugler fra samme retning, med samme fart og igen fuldstændigt 
lydløst bevægede de sig hen over mit hus. 

Jeg startede min bil og bakkede ud på vejen, og så at der igen kom 4 lyskugler fra samme retning og i samme glidende 
fart over himlen. 

Jeg steg ud af bilen, og forsøgte igen at tage nogle billeder, mens de lysende kugler fløj lydløst over himlen. Som en 
flok gæs. 

Jeg tænkte at det måtte være en øvelse eller noget i den retning, siden det blev ved. 

Da jeg kørte mod Bogense, kunne jeg følge et par af lyskuglerne i samme retning som jeg kørte, men inden længe var 
de ude af syne." 

Efter en gennemgang af materialet er SUFOI's Fotoafdeling ikke i tvivl om konklusionen: 

„Ud fra observatørens beretning, billedernes udseende og DMI-vejrdata er der ingen tvivl om, at der er observeret og 
fotograferet små varmluftballoner opsendt fra nærområdet." 


UFO over Virum eller bare varm luft? 

by skrtQlangka 


YouflTO 


Virum 22. maj 2011 

En 59-årig mand har gjort opmærksom på en 
video af et objekt, som blev filmet fra Virum. 

Flan beretter for SUFOI bl.a.: 

„Så blev det min tur til at filme et UFO. 

Jeg har selvfølgelig lagt videoen på YouTube, 
som det sig hør og bør. 

Ved krydset Frederiksdalsvej/Humlehoftevej kl. 

21:30.51 den 22. maj 2011 mod nord-øst med 
solnedgangen til venstre i billedet. Kameraet 
pegede op i en vinkel på ca. 45 grader. Max. 
zoom er x 60. Det er ca. det dobbelte af optisk 
zoom. Der var ingen lyd fra UFO-en, men støj 
fra biler bagved og i slutningen et passagerfly 
bag mig, som flyver i samme retning som UFO- 
en. 

Kameraet er et Panaconic HDC-SD60, uden 
stativ :-(." 

„Selv om jeg syntes, at det ser underligt ud, 
kommer jeg straks til at tænke på en varm-luft¬ 
ballon. Dog undrer det mig en del at det var stort set vindstille (obs! ingen vindstøj i mikrofonen), men UFO-et havde 
lige så meget fart på som et Jetfly, se ca. midt i klippet hvor jeg zoomer halvt ud. Det er optaget kl. 21:30 mod nord¬ 
øst i en vinkel på ca. 45 grader fra horisonten. 

Efter 2 minutter slår jeg manuel lys-kontrol fra, så den skifter til auto blænde/lukker. Med det lysere billede, kan man 
ikke se det orange lys, men stadig se formen imod den lyse himmel. 

Jeg gjorde mit bedste for at få gode billeder og zoome ud, så man kunne se farten i 
forhold til skyerne, men det er flad pløjemark, så der er ikke ret meget at sammenligne 
med i horisonten. Man kan lige nå at se horisonten i slutningen helt zoomet ud til 28mm 
(Linse-vinkel). 

Flos SUFOI, så jeg, at en hacker-gruppe, Anonymous, havde annonceret at 22-5-2011 
skulle være store UFO-dag, og det blev det så også for mig." 

SUFOI kommentar 

En kraftig udsnitsforstørrelse af et af videosekvensens stillbilleder viser med al ønskelig 
tydelighed, at der er tale om en varmluftballon, som fotografen også selv er inde på. 


^ «|H| 0.00/3:16 360p *_ 

Videooptagelsen er af observatøren lagt på YouTube, 
interesserede læsere kan se hele den filmede sekvens: 

http://www.voutube.com/watch?v=OAbtht9uSvA&feature=plaver embedded 


hvor 






Måske har vi set UFO'er i Greve 

Om en oplevelse den 11. juni 2011 kl. ca. 22.50 rapporterer observatøren bl.a. 



Et af de originale fotos, der er modtaget til undersøgelse viser to små rødlige aftegninger over 
bevoksningen forneden i billedet. 

Fotoet er af fotografen også fremsendt til TV2 News til 
kommentarer: http://nyhederne. tv2.dk/article.php/id-40707534:er-det-her-ufoer.html 
„Jeg ønsker blot at være anonym, men vi er 3, som har set en masse røde kugler, der blinkede og fløj med rimelig stor 
fart henover Mosede i Greve. Vi har aldrig set noget lignende, og jeg har filmet og fotograferet det. Det vrimlede med 
dem, hvor de fløj nede fra træerne ca. 2 km. væk fra Greve Centret og op imod månen og så videre ud mod vandsiden 
og væk. Det er svært at se hvor mange, der var, men der var rigtigt mange. 

Det skete lørdag den 11. juni 2011 kl. 22:50 og varede i ca. en halv time. Der er før blevet observeret UFO'er i det 
område, så om det er UFO'er, ved jeg ikke, men mystisk så det ud. 

Vi sad og så film, hvor min mor ikke kunne forstå, hvad hun så udenfor. Flun blev ved med at tale om, at hun så nogle 
lysende lamper, der vrimlede og fløj udenfor. Min far og jeg gik ud på altanen, hvor vi kunne se alle de røde blinkende 
kugler ude i det fjerne. Jeg vil tro, det er omkring Mosede, hvor vi så det fra Greve. 
Det er før blevet observeret omkring Mosede Centret, så vidt jeg husker." 



Kraftig udsnitsforstørrelse med ændringer i lys- og kontrastforhold m.v. viser ovenstående 
aftegninger. Deres ejendommelige udseende skyldes, at billedet er taget med en 
eksponeringstid på 1/2 sek. og derfor er rystet i optagelsen. Dette får på denne optagelse 
lysene til at være aftegnet flere steder, som lyspunkter forbundet med små lysende streger. 
Utydeligheden i optagelsen ses også på aftegningerne af bevoksningen. 
Fotografen siger om forstørrelsen, da billedet fremsendes til SUFOI: 
„Her har jeg fotograferet dem med min fars kamera, så man kan se ... at der er fødder på 
















rumskibet ." 




Et andet af de modtagne originalbilleder viser en skarpere gengivelse af de observerede lys på 
himlen. Indsat foroven th. ses en kraftig udsnitsforstørrelse af det ene af lysene. 

Med ændrede lys- og kontrastforhold ses et markant lysere parti forneden i aftegningen, der 
svarer til det brændende materiale i bunden af en lille varmluftballon. 

Der er ud fra korrespondancen med observatøren ingen tvivl om, at han er sporet ind på tanken om „rumskibe" som 
forklaring på det mystiske syn. 

Ole Henningsen fra SUFOI's Fotoafdeling er derimod af en mere jordnær opfattelse og skriver i et svar til observatøren 
bl.a.: 

„Sådanne lys ser altid meget ejendommelige ud og kan give anledning til mange spekulationer om deres oprindelse, 
men ud fra beretningen og især udseendet af de modtagne fotos med ændringer af lys- og kontrastforhold mv. er jeg 
helt overbevist om, at der er observeret og filmet opsendelse af små varmluftballoner i nærområdet. 
Du er bestemt sikret anonymitet hos SUFOI, hvilket altid har været vor politik for de observatører, der ikke ønsker 
deres identitet kendt, så selv om vi har dit navn og adresse i arkivet, videregiver vi ikke disse oplysninger til andre 
uden dit samtykke." 

Hvidovre 12. juni 2011 

En mandlig observatør observerede og fotograferede en lang række lysende objekter på himlen over Flvidovre den 12. 
juni 2011 lidt over midnat. 

Flan henvendte sig først til Flyvevåbnet og sendte et udvalg af sine fotos til Flyvertaktisk Kommando, FTK, i Karup for 
at få deres vurdering af, hvad han havde set og fotograferet. 

Flyvevåbnet offentliggjorde den 28. januar 2009 sine ufo-rapporter. Det er herefter Flyvevåbnets politik at henvise 
henvendelser fra offentligheden til SUFOI til registrering og evt. nærmere undersøgelse. 

Der kan ses flere oplysninger herom på disse sider: 

http://forsvaret.dk/FRK/Nvt%20oq%20Presse/PaQes/UFQ.aspx og i UFO-Mail nr. 105 i artiklen Spændende 
offentliggørelse af Flyvevåbnets ufo-arkiver . 

FTK videresendte derfor henvendelsen fra Flvidovre-observatøren til SUFOI. 






I 


Et af billederne med i alt 4 runde lysende objekter, der pga. en automatisk eksponeringstid på 
ca. 1/2 sek. og samtidig bevægelse af kameraet er trukket ud som lysende streger. 

Observatøren fortæller bl.a. i sin korrespondance med SUFOI's Fotoafdeling: 

„Jeg bor i Hvidovre på Brostykkevej', mellem Hvidovrevej og er midt i 50'erne. 

Billederne er taget med Canon 60 D, digitalt spejlreflekskamera, men da det jo var mørkt, har det sine begrænsninger. 
De fleste af de billeder jeg har taget, er blevet til lysende streger. 

Billederne er taget fra min have i Hvidovre. Første foto er taget 00.17 og sidste 0035. Jeg tror du kan læse det, hvis du 
åbner egenskaber på billederne. Der gik noget tid, inden det gik op for mig, at det var værd at fotografere. 

Jeg ved objekterne ikke ser sådan ud, og de er blevet sådan, dels fordi objekterne bevæger sig, dels fordi jeg selv er 
usikker på hånden, idet det stativ, jeg har brugt, er et ét benet stativ. Jeg opfattede objekterne som runde i det. 
Objekterne bevægede sig nogenlunde fra Vest mod Øst. Hastigheden, som svarende til en hurtig flyvemaskine 
/jetjager, men ikke hurtigt nok til at være stjerneskud. 

Det var som om de var grupperede 4 til 6, men der var også nogen, som var alene. De fløj over hele himmelbuen, 
forstået på den måde, at jeg kunne følge dem fra vest mod øst, så langt øjet rækker. 
Et stjerneskud er som regel noget der går meget hurtigere og det dør (følger ikke himmelbuen). Farven var varm, 
gul/orange, så til en start troede jeg det fx kunne være et nødblus, men sandede hurtigt, at det var meget højere oppe. 
Det hele tog ikke meget mere end omkring 20 - 30 minutter. Det første foto jeg tog, var kl. 00.17 og det sidste 00.35. 
Der gik lidt tid, inden jeg reagerede og forsøgte at rigge et stativ til kameraet til, mv. Det er der nok gået ca. 10 
minutter med. 

Jeg har aldrig oplevet noget unormalt, i forhold til UFO'er eller lignende og tror da også der er en forklaring på det, jeg 
har set, men jeg har ikke noget bud på hvad det kan være." _ 

På denne optagelse ses 5 af de runde lysende genstande. 






Et af De lysende objekter er her fanget af fotografen med zoom (øverst). Objektet er som på 
øvrige fotos trukket ud som en lysende streg på billedet. 

Nederst tv. ses en udsnitsforstørrelse af den nederste del af lysaftegningen, der tydeligt viser 
omridset af en varmluftballon. Hvis man for eksperimentets skyld bortretoucherer den 
„overflødige" del af aftegningen træder ballonens form og det brændende lys forneden endnu 
tydeligere frem. 

På flere af de modtagne billeder kan man ved forstørrelser ret nemt identificere ballonaftegninger i de bedst 
eksponerede dele af lysaftegningen. 

Efter Fotoafdelingens gennemgang af billederne sammenholdt med observationsberetningen er der i SUFOI ikke tvivl 
om, at det også i dette tilfælde drejer sig om observation og fotografering af små varmluftballoner. Observatøren 
nævner bl.a. at flyveretningen er fra vest mod øst hen over himlen. Iflg. vejrdata fra DMI er der på dette tidspunkt en 
svag vind fra vest, hvilket stemmer helt overens med observatørens angivelse af flyveretningen. 

Video fra Hvidovre 

En ung kvindelig observatør rapporterer om en sin iagttagelse: 

„Denne video er taget natten til søndag d. 12/6-11. 

Over Hvidovre nattehimmel var der disse mærkelige fænomener. De er lidt utydelige på filmen, men de fløj på himlen, 
meget langsomt der var ca. 50 stk. Det var nærmest som lyskegler i farven rød/orange. 

Ved i hvad disse fænomener er?" 





Stillbillede fra den modtagne videosekvens, her gengivet med ændrede lys- og kontrastforhold 
for at tydeliggøre de filmede lys på himlen. 

På videoen ses lysene stige til vejrs fra ca. midten af billedet og flyve skråt op mod venstre. 

SUFOI's Fotoafdeling er ikke i tvivl om, at der efter observatørens beskrivelse samt lysenes udseende og flyvemåde på 
videosekvensen er der tale om små varmluftballoner opsendt fra nærområdet. 

Der er muligvis tale om samme balloner, der tidligere nævnt blev fotograferet og filmet fra Greve-området og fra 
Hvidovre. Dette kan på nuværende tidspunkt ikke bekræftes. 


Ørslev ved Vordingborg 

En 36-årig mand fra Vordingborg-området fortæller kortfattet om sin 
oplevelse den 13. juni 2011 ved 23-tiden: 

„Stod i baghaven og viste en gedde jeg lige havde fanget til nogle 
venner > da vi så en lys ku g le flyve lydløst over himlen. 
Jeg filmede det > jeg kunne nå, med en Sony Ericsson xlO mini. 
Jeg tror ikke, at det er ufoer, men det var ikke noget, vi kunne 
identificere..." 

Stillbillede fra den modtagne video med det filmede lys i midten viser i udsnitsforstørrelse 
(indsat foroven th.) et markant lysere midterparti i aftegningen svarende til det brændende 
materiale i bunden af en lille varmluftballon. Også i dette tilfælde var bevægelsesretningen på 
himlen i overensstemmelse med vindretningen iflg. DMI-vejrdata og understøtter, at der er 
tale om noget vindbåret. 


SUFOI's information om 

Små varmluftballoner 

Myndighederne indskærper reglerne 

Af Ole Henningsen 

De danske myndigheder har i starten af juli 2014 via medierne indskærpet reglerne for flyvning 
med de små varmluftballoner. 

Ingen fabrikant eller importør af små varmluftballoner vil efter SUFOI's opfattelse være i stand til 
at bevise, at deres balloner vil stige til en max. højde på 100 m som normalt krævet af 
Traf i ksty re I se n. 

Herefter må det i praksis anses for at være forbudt at opsende dem. 

I en længere årrække har små varmluftballoner været årsag til en stadigt stigende andel af de observationsberetninger 
og fotos, der modtages af Skandinavisk UFO Information via www.ufo.dk 

Når forsommeren nærmer sig, stiger antallet af rapporter om små lys på himlen over Danmark, ligesom der dukker 
ekstra mange fotos og videooptagelser af sådanne lys op til undersøgelse hos SUFOI's Fotoafdeling - især i forbindelse 
med weekender og godt vejr. 

Det er blevet uhyre populært at opsende små varmluftballoner ved festlige lejligheder, og disse små "thailandske" 
varmluftballoner er et imponerende syn på aftenhimlen, der ofte giver anledning til stor undren hos adskillige 
mennesker, der ikke er helt tæt på opsendelsesstedet. 

Skikken stammer fra Østen 

Det er ikke kun i Danmark, at sådanne balloner indrapporteres som noget uidentificeret, dog ikke i Østen, hvorfra 
skikken med ballonopsendelser har været kendt gennem mange år og har sin oprindelse. 

Varmluftballoner bliver efterhånden opsendt året rundt og kan købes mange steder, bl.a. via internettet, og består 
almindeligvis af en „pose af rispapir" med bunden i vejret. Forneden er fastgjort et materiale, der antændes og ved 
forbrændingen sørger for opdriften og belysningen af ballonen. 

Det er vigtigt at understrege, at de små varmluftballoner kan tage sig højst ejendommelige og 
forskelligartede ud, og forskning viser da også det utroligt svære i at bedømme afstande og størrelser på 
en mørk aften- eller nattehimmel. 

De ser ofte ud til at flyve i formation, måske skifter de indbyrdes positioner, enkelte følger tilsyneladende 
andre flyveretninger, det kommer helt an på vind og andre forhold i luften. 










Lyset kan blafre, mens de flyver, eller de kan forsvinde ret hurtigt af syne, hvis de f.eks. hurtigt stiger op i 
en sky, der måske ikke kan ses i mørket, eller de „fader ud", når det brændende materiale af naturlige 
årsager slukkes. 

Og ikke mindst så er de naturligvis lydløse. 

Foto- og videooptagelser 

Hvis du en dag selv observerer noget usædvanligt på himlen og har et kamera/mobiltlf. i nærheden, så sørg først og 
fremmest for at støtte mod et fast underlag under optagelsen. 

Uskarpe og rystede optagelser er - både med almindeligt kamera og med et videokamera - naturligvis bedre end 
ingenting og understøtter derved beretningen om det observerede og mulighederne for senere at efterforske og 
forhåbentlig finde en forklaring. 

Men muligheden for en seriøs undersøgelse og en løsning på mystikken bedres betydeligt med gode optagelser. 

Forsøg også gerne undervejs at få optagelser med og uden blitz samt med og uden zoom, selv om skarphedsindstilling 
kan være svært i mørke. 

Rystede optagelser er desværre ikke et særligt godt arbejdsgrundlag for en evt. videregående undersøgelse af 
fænomenets natur, men vi er i SUFOI altid interesseret i at se alle optagelser uanset kvaliteten. 

Indberet din observation på vores hjemmeside www.ufo.dk vha. vores observationsskema og send alle optagelser i 
uredigeret/ubearbejdet form til SUFOI's Fotoafdelings . 

Send gerne i flere separate mails, hvis optagelserne overstiger ca. 20 Mb. pr. mail eller anvend 
eksempelvis httPs://www.dropbox.com/ eller andre overførselsmedier efter aftale til større filer. 

Hvordan ser de ud? 

Herunder ses en række eksempler på, hvordan optagelser af små varmluftballoner under 
forskellige omstændigheder kan se ud - og især hvordan de opleves og beskrives af observatører 
på en vis afstand. 

Små lys på himlen syd for Agen i Sydfrankrig 30. juni 2013 

Der blev i forbindelse med en hyggelig sammenkomst opsendt 50 små varmluftballoner og naturligvis fotograferet 
undervejs. 

Nogle af billederne er taget med kameraets automatiske indstilling og er ikke i fokus, dvs. billedet er ikke skarpt. Det er 



Kameraets autofokus-funktion forsøger at finde „noget konkret" at indstille fokus på, men ofte 
forgæves på en mørk himmel. Derfor kan lysene på optagelsen optræde uskarpe og meget 
større end direkte observeret. 






Sådan tager optagelser af varmluftballoner sig ofte ud på en vis afstand - små hvide eller 
rød/orange lys på en mørk himmel. 



Th. ses en kraftig udsnitsforstørrelse af en anden optagelse. Her ses tydeligt det oplyste 
ballonhylster samt det markant lysere midterparti forårsaget af lyset fra det brændende 
materiale, der holder ballonen oppe. 







Forskellige faser i forfatterens opsendelse af en varmluftballon i Sydfrankrig. 

Fotos: Ole Henningsen, SUFOI Picture Library 


Lysende objekter over Bogense den 10. maj 2008 



Eksperimentet tager sin begyndelse: 

Praktisk opsendelse af en af de 
indkøbte varmluftballoner samt 
hvordan den efterfølgende tager sig 
ud på himlen lige efter opsendelsen. 

Konstruktiv reaktion 

Efterforskning af eventuelle radarobservationer 
kom nu ikke på tale, men Bernt Augustini tog 
resolut sagen i egen hånd, da SUFOI gjorde 
ham opmærksom på, at han med meget stor 
sandsynlighed havde observeret små 

varmluftballoner. 

Han købte selv nogle balloner og opsendte 3 
stk. den 8. juni 2008, medens han 

fotograferede forløbet for at se og 

dokumentere, hvordan det tog sig ud. Og 
faktisk resulterede hans opsendelse i en 
indrapportering til SUFOI's observationsliste. 
Yderligere detaljer om 

eksperimentet: http://www.sufoi.dk/ufo- 
mails/um-2008/um08-100.php 


IT-supporter Bernt Augustini fra Ringe fortalte i 2008 SUFOI 
om en ejendommelig - men alligevel typisk - oplevelse: 

Lørdag den 10. maj kl. ca. 22.50 kunne der ses 9 
flyvende objekter over Bogense - de kom fra sydlig 
retning mod nord. 

Først kunne der ses 4 orange klart/konstant lysende 
objekter, som fløj i formation - som ruder på et spil kort. 
Disse lys kunne følges i ca. 1 minut, hvorefter det så ud, 
som om de steg, og lysene fadede ud og forsvandt meget 
hurtigt. 

Umiddelbart efter kom et nyt objekt fra samme retning og 
med samme kurs — igen klart/konstant lysende klart og 
kraftigt gult. Forsvandt i samme retning som de andre 
fire. 

Ganske kort efter kom endnu 2 objekter fra samme 
retning og med samme kurs som de andre - igen klart 
konstant lysende klart og kraftigt gult. Forsvandt i samme 
retning som de andre. 

Der var ingen lyd at høre. 

Det hele havde en samlet varighed på ca. 5 minutter. 

Det hele blev set af mange personer ind. min kone. 

Flår I en forklaring ? - kan man spørge nogen, om der har 
været observationer på radar m.m. ?? 









Endnu højere på den ikke helt mørke himmel ser varmluftballonen således ud. 

Fotos og eksperimentel opsendelse: Bernt Augustini 


Lysende objekter over København 5. august 2007 

En stor mængde små lys på himlen over København den 5. august 2007 mystificerede utroligt mange mennesker og 
resulterede i adskillige henvendelser til SUFOI. 

Den enkle forklaring var opsendelsen af en stor mængde små varmluftballoner i forbindelse med en storstilet 
bryllupsfest midt i byen. 

Første omtale af denne „masseobservation" ses her: http://www.sufoi.dk/ufo-mails/um-2007/um07-090.php 



i 



Brudgommen har senere bekræftet 
forløbet overfor SUFOI med bl.a. 
dette fotografi, hvor de mange 
balloner opsendes af gæsterne fra 
Islands Brygge. 

Højt på himlen (øverst tv.) ses flere 
af de allerede opsendte balloner. 


Til højre. Kriminalassistent Andreas 
Holsting tog dette foto med sin 
mobiltelefon af 6 af lysene på 
himlen ved en „masseobservation", 
der vakte stor opstandelse over 
København den 5. august 2007 - 
nederst i udsnitforstørrelse. 


Foto: Andreas Holsting 






Kampfly eller ufoer over Greve 29. maj 2014? 



Screenprint af en af de modtagne videosekvenser (øverst) samt to udsnitsforstørrelser fra 
videoen med ændrede lys- og kontrastforhold.. 


Observatøren beretter i sin henvendelse: 

29-05-2014 - ca. kl 22.50 kigger jeg ud af toiletvindue og får øjne på en rød prik flyve hen over himlen. 
Først tænkte jeg ikke over det, men kort efter den ene prik var der en anden, så jeg tog min i pod og optog ud af 
vinduet og så op til 20 røde lys flyve hen over Midtsjælland i Greve. 

Jeg har vidste ikke, hvor jeg skulle henvise min video til, og da jeg ikke har hørt noget om det i nyhederne, synes jeg 
det vækker mere mistanke til, hvad det kan ha' været. 

Måske kan SUFOI fortælle mig, hvad der forgik aften den 29-05-2014 - Kl 22.50? 

Har en video optaget af det og har lige lagt den på YouTube. 

Videoen kan i skrivende stund ses med overskriften: 

Kampfly over Midtsjælland Bilderberg-møde: 

https://www.voutube.com/watch?v=caEGAY5B42o&feature=voutube. 

SUFOI's konklusion og fotografens kommentarer 

Efter en nærmere gennemgang af videoen, downloaded fra YouTube, er der i SUFOI's Fotoafdeling ingen tvivl om ud fra 
udseende, antal objekter, flyvemåde samt vejrdata fra DMI sammenholdt med den af SUFOI modtagne 

observationsberetning: 

Der er tale om små varmluftballoner opsendt fra nærområdet med et brændende materiale i bunden til opdrift og 
belysning. 

Fotografen er absolut ikke enig i konklusionen og anfører i sin efterfølgende kommentar bl.a.: 

Jeg ikke enig i jeres konklusion, da varmluftballoner ikke flyver i formation og er underlagt vindens skæbne. 
I min video kan man tydeligt se, at disse røde prikker flyver hen over himlen mod Kastrup i formation. 
Jeg har svært ved at tro på, at det skulle være varmluftballoner, der flyver så stærkt, og hvorfor stiger de ikke opad, 
men til siden ? 

Jeg tror det har relation til Bilderberggruppen. 

Indholdet af møderne er fortroligt, og derfor hører vi ikke om det / nyhederne. 

Gruppens intention er gennem uformelle møder mellem indflydelsesrige mennesker at øge forståelsen mellem 
Nordamerika og Europa. Styrekomiteen udformer og offentliggør hvert år en liste med maksimalt 100 indbudte. 
Mødestedet bliver også offentliggjort. Sikkerheden varetages af det pågældende lands efterretningstjenester. 
Det var sandsynligt et eller flere medlemmer af Bilderberg-eliten der bliv eskorteret af kampfly. 

SUFOI's Fotoafdeling tillader sig dog efter undersøgelsen af videosekvensen at være mindre konspiratorisk i sin tilgang 
til emnet og fastholder konklusionen om varmluftballoner: 

Altså ingen kampfly eller ufoer over Greve den 29. maj 2014 om aftenen. 






Flyvende ildkugle over Munkebo? 

Fyens.dk bragte i sommeren 2010 en video-sekvens, optaget den 9. juli 
2010 af Thomas Lillesøe i Munkeby ved Odense. Lyset på videoen har et 
udseende, der er ikke adskiller sig fra, hvad der tidligere er set i 
forbindelse med små varmluftballoner. 

Vindretningen iflg. DMI-vejrdata er også i overensstemmelse med noget 
vindbåret. 

Videosekvensen kan ses på adressen: 

http: //www.fvens. d k/article/1659254: Indland-Fyn—Se-video—Mvstisk- 

ildkuqle-over-Munkebo?video=21375 

Varm sommer 2010 

Artiklen Varm sommer i SUFOI's gratis nyhedsbrev UFO-Mail nr. 121 giver 
en lang række ekstra eksempler på indrapporteringer og undersøgte fotos 
af små varmluftballoner fra sommeren 2010: 

http://www.sufoi.dk/ufo-mails/um-2010/uml0-121.php . 

Masser af links på YouTube 

Links til nogle få af de mange YouTube-videoer, der giver et godt indtryk af, hvordan sådanne små varmluftballoner 
kan tage sig forskelligartede ud på aftenhimlen - og ikke mindst hvordan optagelserne kan præsenteres på nettet - 
mere eller mindre seriøst: 

http://www.voutube.com/watch?v=OAbtht9uSvA&.feature=plaver detailpaae 

http://www.youtube.com/watch?v=ZCB7dZJJtW4 

http://www.youtube.com/watch?v=fk 3zqnVQzw 

http://www.voutube.com/watch?v=YViFlqSMvDAo 

http://www.voutube.com/watch?v=iOOtdpqT41k 

http://www.voutube.com/watch?v=52 pI10P42A 
http://www.youtube.com/watch?v=YPm28FZiODq&feature=related . 

Myndighederne anbefaler: 

Lad være med at bruge skylanterner 

Sikkerhedsstyrelsen, Trafikstyrelsen og 

Beredskabsstyrelsen anbefaler borgerne at lade være 
med at bruge såkaldte skylanterner. 

Lanternerne kan forårsage brand, unødvendige 
udrykninger og forstyrre flysikkerheden. 

Ved bryllupper, studentergilder og andre festlige lejligheder er det blevet populært at opsende lanterner - også kaldet 
rispapirlamper. Men de smukke, svævende himmellys kan i værste fald betyde udbrændte huse, marker og forstyrre 
flysikkerheden. 

Produktet har desuden været årsag til, at redningsmandskabet har rykket ud uden grund, da nogle har forvekslet 
lanternen med nødblus. 

Derfor anbefaler Trafikstyrelsen, Beredskabsstyrelsen og Sikkerhedsstyrelsen i fællesskab, at man ikke anvender 
lanternerne. 

Udenfor kontrol 

Sikkerhedsstyrelsen har testet en række skylanterner - og selve produktet er ikke farligt. Men det kan blive farligt, når 
de svævende lys bliver sendt ud over det knastørre sommerland. 

Lanternerne er et problem, fordi brugeren ikke kan kontrollere dem. Selv om lanternen bruges efter vejledningen, er 
det umuligt at vide, hvilken retning den tager, eller hvor højt den kommer op. Det er også umuligt at sikre, at den ikke 
falder ned, før den er brændt ud. 

Hvis en flyvende lanterne falder ned, mens der er Ud i den, er der risiko for > at der opstår en brand. Kommer 
lanternerne for højt op, kan de være til gene for lufttrafikken. 

Sidst, men ikke mindst kan de være skyld i unødvendige redningsaktioner, da de kan forveksles med nød blus, forklarer 
Dorthe G. Rasmussen, pressechef i Sikkerhedsstyrelsen. 

Beredskabsstyrelsen, Trafikstyrelsen og Sikkerhedsstyrelsen anbefaler derfor i fællesskab, at man ikke bruger 
lanternerne uanset, hvor festlige de end kan synes at være. 

Hvad er lanterne? 

Lanternerne markedsføres under mange forskellige navne, blandt andet thailandske fredslygter, himmel lanterner, 
lyslanterner, små varmluftsballoner, japanske rislamper, flydende lanterner m.m. Der er tale om en ballonformet stål¬ 
eller bambusramme beklædt med rispapirlignende materiale. Under ballonen sidder der en tændplade, som sikrer, at 
ballonen fyldes med varm luft, så den kan svæve eller flyde som en varmluftsballon. Lanternerne fås i mange 
forskellige former, størrelser og farver og kan både svæve i luften og flyde på vandet. 


c07? 


Sikkerhedsstyrelsen 


HURTIGERE END ET FLY 

Se video: Mystisk 

ildkugle over Munkebo 

I Web-TV 












Regler om brug af lanterner 

Brug af lanterne er omfattet af Beredskabsstyrelsens bekendtgørelse om brug af åben ild og lys mv. Her fremgår det, 
at lanterner ikke må antændes i farlig nærhed af: 

• brandbare overflader 

• brandbare genstande 

• brandbare oplag 

• steder, hvor der oplagres, anvendes eller fremstilles brandfarlige, brandnærende, eksplosive eller letantændelige stoffer. 
Reglerne gælder både udendørs og indenfor. 

I perioden 1. marts til 31. oktober er det ikke tilladt at bruge lanterner på og i farlig nærhed af lyngklædte arealer, 
nåletræsplantager og lign. 

Tjek altid evt. forbud i din kommune. Hvis arealernes beskaffenhed udgør en øget brandrisiko, kan 
kommunalbestyrelsen nemlig forbyde brug af åben ild, herunder lanterner, på og i farlig nærhed af disse arealer. 

Efter beredskabslovens § 71, nr. 1, straffes den, der ikke udviser tilbørlig forsigtighed med ild, lys mv. med bøde. 

Fakta om lanterner og flysikkerhed 

Ved opsendelse af lanterner gælder Trafikstyrelsens regler for ubemandede friballoner. 

En ubemandet friballon, eller dens nyttelast, må ikke udgøre fare for personer eller ejendom på jorden. 

En ubemandet friballon, der er kategoriseret som let, kan uden tilladelse fra Trafikstyrelsen bruges på følgende vilkår: 

• Afstanden fra en flyveplads skal være mindst 5 km 

• Flyvehøjden må højst være 100 m over terræn 

• Flyvningen må ikke medføre ulemper for anden luftfart. 

Trafikstyrelsen vil normalt kun tillade opsendelse af lanterner, som benytter åben ild til opdrift, hvis det kan bevises, at 
de bliver under 100 m. 

Kilde: 

http://www.sik.dk/Forbruger/Produktsikkerhed/Bruq-produkter-sikkert/Mvndighederne-anbefaler-Lad-vaere-med-at- 

bruqe-skylanterner 

SUFOI's kommentar 

Efter at de danske myndigheder i juli 2014 via medierne har indskærpet reglerne for flyvning med de små 
varmluftballoner, må det i praksis anses for at være forbudt at opsende dem. 

Ingen fabrikant eller importør af små varmluftballoner vil efter SUFOI's opfattelse være i stand til at bevise, at deres 
balloner vil stige til en max. højde på 100 m som normalt krævet af Trafikstyrelsen. 

Lolland-Falsters Folketidende 

20. februar 2014 ILD I FERIEHYTTE 

RØDBYHAVN Kinesiske lamper kan væ¬ 
re farlige. Det matte en svensk familie 
sande, da de onsdag aften ville sende en 
af de populære papirslanterner op i luf¬ 
ten. fordi de ville markere to årsdagen 
for deres gamle fars død. mens de holdt 
fridag i en feriehytte i Lalandia. 

Vinden vendte imidlertid, så lampen 
skiftede retning og fløj ind over nabo¬ 
huset. hvor den satte sig fast på taget 
og antændte en plastictaghætte til ud¬ 
luftningen og satte ild til taget. Lolland- 
Falster Brandvæsen blev alarmeret 
omkring klokken 18.15 og var hurtigt 
fremme, men forinden var en 37-årig 
svensk mand kravlet op for at slukke il¬ 
den. men han faldt ned fra taget og øde¬ 
lagde sine bukser. Oven i dette uheld 
fik han en bøde for overtrædelse af 

„ o . beredskabsloven. Der skete ikke større 

Pas nu pa med de varmluftballoner 

- det kan rent praktisk gå helt galt! 

SUFOI's information om små varmluftballoners udseende m.v. kan læses i artiklen »Små varmluftballoner« . 

Ikke alle indrapporterede observationer er så indlysende nemme at give en 
forklaring på. 

Udsholt Strand 12. juni 2011 

En 53-årig mand fra København sidder ved Udsholt Strand i Nordvestsjælland den 12. juni ved 23.30-tiden, da han 
sammen med 3 andre oplever noget ejendommeligt på himlen. Om oplevelsen fortæller han til SUFOI: 

„Vi er 4 personer der sidder og nyder den lyse aften- og nattehimlen da vi observerer et skarpt hvidt lys der kommer 
mod os oppe på himlen fra vest lidt ude over havet. Vi antager selvfølgelig først at det er et fly, men undrer os samtidig 
over hvor det skal fra og til. Da det kommer nærmere aftager farten, der er ingen lyd og det bliver underligt, da vi ikke 
kan se andre lys som på et fly. Samtidig begynder lyset at aftage (genstanden har nu position 0 grader = N) og man 
kan ane en mørk genstand. 

Lyset forsvinder helt og det er som genstanden nu er ved at falde ned og jeg får fat i en kikkert og kan nu se en mørk 
genstand af en rektangulær form som falder ned fra himlen som et stykke pap ville gøre - altså forholdsvis langsom og 
i en ulige bane. Genstand rammer vandet og jeg holder øje med den i måske et par minutter mens den ligger på 
vandet, men da jeg igen kigger - efter måske 5 minutter - er den forsvundet. Hele oplevelsen har taget ca. 10 - 15 
minutter. 

Hvis I på nogen måde kunne kommentere min observation, så ville det være herligt. Jeg er helt med på, at det er 
hverken stjerneskud, satellitter eller et fly vi har set." 





Efterlyser god forklaring fra læserne 

Toke Haunstrup fra SUFOI's Rapportarbejde fortæller, at observatøren naturligvis har modtaget den 
standardorientering, som fremsendes til alle, der indrapporterer deres observation via www.ufo.dk , men han tilføjer i 
den forbindelse: 

„Jeg må indrømme, at jeg ikke umiddelbart har et godt bud på en forklaring. Det er jo ret usædvanligt > at vi har en 
kombination af et lys på himlen og et objekt på havoverfladen. 

Observationens karakter taget i betragtning er det en god ide at omtale hændelsen i UFO-Mail, da der måske der er 
nogen blandt læserne, som har et bud på en god forklaring." 

Læs flere beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Løst og facts... 

Af Ole Henningsen 

De Blå Lejesvende II 

Tilbageblik: 

Alle tiders historie 15. maj 2011 kl. 09:07 på PI DR nævner i programmet De blå lejesvende II 
meget kort beretninger fra USA om „Flyvende tallerkener". 

Om udsendelsen skriver DR på sin hjemmeside bl.a.: 

„Det har på det seneste vakt debat; at Statsradiofonien i sidste halvdel af 1952 modtager 22 NATO-optagelser fra USIS, 
Den amerikanske informationstjeneste, og sender optagelserne i bedste sendetid i det populære radioprogram Aktuelt 
Kvarter > der efterfulgte og supplerede de korte nyheder i Pressens Radioavis. Det amerikanske ophav på optagelserne 
var ikke desto mindre helt og aldeles tilsløret, hvorfor enhver radiolytter havde den opfattelse, at programmerne var 
finansieret og arrangeret af Statsradiofonien på egen hånd. 

Nøglemedarbejdere og radiokommentatorer som Hans Sølvhøj, Sven Ludvigsen, Paul Berg, Niels Grunnet og Sven 
Henningsen havde alle ophold i USA på mellem 3-6 måneder fra 1951-1954 i form af de såkaldte „leader grants" eller 
„NATO grants". Og med opholdende fulgte ofte indslag, som var overordentlig venligt stemte over for U.S.A. 
Den amerikanske påvirkningsstrategi baserer sig op gennem 1950'erne i stigende grad på at få fremtrædende danske 
meningsdannere til at tale den amerikanske sag i radioen." 

Ca.14 1/2 min. inde i udsendelsen høres Niels Grunnet, „manden med katastrofestemmen" meget kort omtale 
beretninger fra USA om „flyvende tallerkener". 

Desværre fremgår det ikke af udsendelsen, hvilken dato indslaget, hvor flyvende tallerkener optræder, oprindeligt har 
været sendt i Danmarks Radio. 

Udsendelsen kan i sin helhed høres på adressen: 

http://www.dr.dk/Pl/Alletidershistorie/Udsendelser/2011/05/061430282.htm 

Mystiske cirkler ved Møns Klint 

Besøgende på Møns Klint har de sidste par uger kunnet se et besynderligt fænomen på havbunden ud for klinten: 
Mørke cirkler i tæt formation. 

DR Sjælland har kontaktet Geocenter Møns Klint for at få en forklaring, men her lyder meldingen, at der foreløbig er 
tale om et mysterium. 

„Vi kan konstatere nu, at det findes flere steder herude, både ved udsigtspunktet Forchhammers Pynt og nede mod 
Gråryg-partiet. Det er noget, der er opstået i løbet af de seneste par uger, og vi har aldrig set det før", siger Jesper 
Kristiansen, der er undervisningschef og naturvejleder ved Geocenteret. 

Cirklerne ved Møn måler en halv snes meter i diameter, og nogle nævner i omtalen af cirklerne, at det kunne være en 
ny slags „korncirkler". 

Jesper Kristiansen hælder nu mest til en naturvidenskabelig forklaring og siger, at de måske kan minde om 
bombekratere, og henviser til, at tyskerne under Anden Verdenskrig udførte prøvesprængninger i området. 
Undervisningschefen nævner også, at man jo i skov og villahaver kan have såkaldte „hekseringe", altså en svamp, der 
vokser i cirkulære mønstre. Det her kunne måske være en tang-art, der gør noget tilsvarende, lyder gættet fra 
medarbejderen fra Geocenter Møns Klint. 

Han hører gerne fra folk, der har bud på, hvad fænomenet er. Selv vil han om nogle dage organisere en ekspedition, 
hvor dykkere skal nærstudere de mystiske cirkler på havbunden og eventuelt tage prøver med i land. 

Hos P4 Sjælland kan du se billeder af de mystiske cirkler i havbunden ved Møns Klint: 

http://www.dr.dk/P4/Siaelland/Nvheder/Vordinqborq/2011/06/17/182959.htm 







FBI-dokument 
om ufo-nedstyrtninger 

FBI-memoet omtaler påståede nedstyrtninger af ufoer og 
har været omtalt i flere danske medier i de seneste 
måneder, bl.a.: 

http://www.bt.dk/utroliqt-men-sandt/fbi-filer-afsloerer-tre- 

doede-aliens-fundet-i-ufo 

http://ekstrabladet.dk/nvheder/samfund/articlel535306.ece 

Indholdet af FBI-memoet var lovet omtalt i denne udgave af 
ufo-mail, men må desværre udskydes til en senere udgave 
af ufo-mail. 

Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 

UFO-Mail udgives af Skandinavisk UFO Information. 

© SUFOI 2011. Nyhedsmedierne kan, i henhold til ophavsretsloven og med tydelig kildeangivelse, bringe citater fra signerede 
artikler. Artikler må kun bringes i deres hele udstrækning efter skriftlig aftale med Skandinavisk UFO Information - SUFOI . Print og 
fotokopier af indhold fra UFO-Mail er belagt med Copydan-vederlag. 














